สอบถามค่ะเลิกทานยาคุม แล้วประจำเดือนมาหลังจากเลิกยาคุมไป1เดือน ตอนแรกมาเป็นสีเข้ม3-4 วัน หยุดไป2 วัน หลังจากนั้นมาตลอดเกือบ20วันแล้ว มาเป็นปริมานเท่าเดิมทุกวันสีแดง อันนี้เกิดจากอะไรคะ ทานยาคุมมาเกือบ2ปีค่ะ
สวัสดีครับ เนื่องจากยาคุมกำเนิด เป็นผลิตภัณฑ์ที่มีองค์ประกอบของฮอร์โมนเพศหญิงเป็นหลัก การที่หยุดรับประทานยาคุมกำเนิด หลังจากรับประทานมานาน ก็อาจจะส่งผลทำให้ประจำเดือนในช่วงหลังหยุดใหม่ๆ มามากหรือมากระปิดกระปอยได้บ้าง เพราะว่าร่างกายกำลังปรับระดับฮอร์โมนใหม่อย่างไรก็ดี การที่ประจำเดือนมานานถึง 20 วันนี้ก็ถือว่านานผิดปกติครับ ซึ่งการที่มีเลือดออกในช่องคลอดเกินช่วงปกติ อาจเกิดได้จากหลายสาเหตุ เช่น1. ฮอร์โมนเพศหญิงไม่สมดุล2. ภาวะแทรกซ้อนจากการตั้งครรภ์3. โรคติดเชื้อทางเพศสัมพันธ์4. เนื้องอกในมดลูกดังนั้น หากมีเลือดออกทางช่องคลอดนานขนาดนี้ ควรรีบพบคุณนรีเวช เพื่อทำการตรวจรักษาครับ เพราะถ้าปล่อยทิ้งไว้ อาจทำให้เสียเลือดมากเกินไป และเป็นโลหิตจางได้ครับ